256d1ba676f76808839ac5b22916ab39

Esselamu alejkum.  

Da li je dozvoljena vinska kiselina u hrani? Kupili smo neke kolačiće sa džemom, a u sastavu ovog džema piše da ima vinska kiselina. Allah vas nagradio.


* 
* 
* 
* 
* 
* 
* 

 
JE LI SPORNA VINSKA KISELINA U HRANI?
pitajucene.com
2021.31

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Vinska kiselina je bijela kristalna supstanca koja spada u organske kiseline.


U prirodi se nalazi u mnogim biljkama kao što su grožđe, banane i tamarindi, i takođe je jedna od glavnih kiselina koje se nalaze u vinu. Dodaje se drugim supstancama kako bi se dobio kiseo ukus, ili se koristi kao antioksidans.


U nižim dozama je neškodljiva i uključena je u sastav raznih vrsta hrane, naročito slatkiša koji imaju kiseo ukus.


Nalazi primjenu i kao aditiv u hrani i koristi se kao antioksidant, a tartarati se koriste kao aditivi koji služe kao antioksidanti ili emulgatori.


Prema tome, vinska kiselina nije alkohol nego kiselina koja se nalazi u mnogim biljkama, a dodaje se drugim supstancama između ostalog kako bi dobilo kiseo ukus, poput kolaća.


Tako da nema smetnje u konzumiranju hrane koja u sebi sadrži vinsku kiselinu.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


